Dina Merhav
Dina Merhav (rođena: Dina Gross) (Vinkovci, 9. 3. 1936), izraelska skulptorica jugoslavenskog tj. hrvatskog podrijetla.

Biografija 
Dina Merhav je rođena 9. 3. 1936 u Vinkovcima za vrijeme Kraljevine Jugoslavije. Otac Zlatko je bio sin imućnog židovskog industrijalca Rudolfa Grossa, a majka Štefi je rodom bila iz imućne židovske porodice Wachsler iz Nove Gradiške. Pred okupaciju Kraljevine Jugoslavije, Dina je sa majkom i bratom Dankom pobjegla u Split koji je bio pod talijanskom-fašističkom upravom, te potom u Italiju i 1943 godine u Švicarsku. Na taj način spasili od Holokausta. Otac joj je također preživio kao časnik vojske Kraljevine Jugoslavije u njemačkom zarobljenštvu. Nakon Drugog svjetskog rata Dina je sa roditeljima i bratom živjela u Beogradu, u Vinkovce se nisu htjeli jer nisu znali tko je od njihovih bivših sugrađana bio član ustaša. U julu 1949 napustili su FNR Jugoslaviju i odselili u Izrael. Dina je u Izraelu pohađala jeruzalemsku Akademiju Bezalel. Radnu i umjetničku karijeru započela je kao grafički dizajner. Uskoro je postala instruktor za grafički dizajn i skulpturu na Koledžu Hadassa Wizzo u Haifi. Kasnije je bila predavač na College of Design Univerziteta u Haifi. Dina se i dalje usavršavala, te je od 1975 počela studije kiparstva, da bi 1980 učestvovala na seminaru za kamenu skulpturu "Pietra Santa" u Italiji. Uz vječiti dizajnerski i kiparski rad Dina se dokazala i na drugom umjetničkom polju; 1984 godine objavila je knjigu poezije "Tebi sa ljubavlju". Za svoj umjetnički rad 1998 godine dobila je nagradu "Struk", grada Haife. Dina se specijalizirala za skulpture namenjene otvorenom prostoru. Od 1984 posvetila se kiparskom stvaralaštvu. Bavila se grafičkim dizajnom, a tek u četrdeset i osmoj godini počela se baviti skulpturom. Prvih pet godina umjetničkog djelovanja bavila se kamenom, mramorom, a onda je počela raditi sa željezom. Od 1989 godine radi isključivo u željezu. Živi i radi u jedinstvenom umjetničkom selu Ein Hod, koje je osnovano 1953 i u njemu žive isključivo likovni umjetnici svih profila djelatnosti (slikari, kipari, dizajneri, fotografi, arhitekti, keramičari). Skulpture Dine Merhav su postavljene u javnim prostorima u Izraelu, Indiji, Švicarskoj, Kanadi, Sjedinjenim Američkim Državama (SAD), Makedoniji i rodnoj Hrvatskoj, a od 2009 intenzivno surađuje sa Kinom. U junu 2013 godine u Gliptoteci HAZU-a u Zagrebu održana je izložba njenih kipova u željezu pod nazivom "Ptice u letu". Tom prilikom prikazani su i kratki dokumentarni filmovi o Dini. Dina je donirala velik dio svojih skulptura rodnom gradu za budući "Memorijalni park skulptura obitelji Gross" u Vinkovcima. Njezine skulpture se nalaze u Palmižanu na otoku Hvaru i Zagrebu, te na židovskom groblju u Đakovu gdje je skulptura "Mir na nebesima" posvećena za žrtve Holokausta. 2015 godine u parku u ulici Josipa Lovretića uz rijeku Bosut, nedaleko od središta Vinkovaca, postavljeno je 11 željeznih skulptura ptica koje je Dina donirala gradu, a dio su njezinog umjetničkog opusa "Ptice u letu".

Reference

Literatura

Vanjske veze 
 Službena stranica Dine Merhav

Biografije, Vinkovci
Hrvatski Židovi
Jugoslavenski Jevreji
Hrvatski kipari
Jugoslavenski skulptori
Jevrejski skulptori